cyanic-selkie/wikianc huggingface dataset:
Λουίτζι Αλαμάνι
Έργο
Ο Αλαμάνι έγραψε μεγάλο αριθμό ποιημάτων, που διακρίνονται για την καθαρότητα του ύφους τους. Το καλύτερο είναι ένα διδακτικό ποίημα, το La Coltivazione «Η καλλιέργεια» (Παρίσι, 1546), γραμμένο σε μίμηση των Γεωργικών του Βιργιλίου, με θέμα τους αγρούς και τη γεωργία. Στο έργο αυτό, που επανεκδόθηκε πολλές φορές, ο ποιητής διανθίζει την αφήγησή του με ύμνους και διάφορα επεισόδια κι εκφράζει με τόνους πολύ συγκινητικούς όλη του τη λύπη για τη δυστυχία και αθλιότητα που επικρατούν στην πατρίδα του. Το έργο αυτό αγαπήθηκε και εκτιμήθηκε πολύ τόσο από τους συγχρόνους του Αλαμάνι, όσο και από τους μεταγενέστερους. Πολλοί θεωρούν ότι μετά τα Γεωργικά είναι ό,τι καλύτερο στη ιταλική ποίηση με την συγκεκριμένη θεματολογία.
Το Opere Toscane (Λυών, 1532), αφιερωμένο στον Φραγκίσκο Α’, αποτελείται από σατιρικά ποιήματα γραμμένα σε ανομοιοκατάληκτο στίχο («verso sciolto»). Η χρήση της ορατοριανής σάτιρας είναι σημαντική και η δέκατη σάτιρα του Αλαμάνι χρησιμοποιήθηκε ως πρότυπο από τον σύγχρονό του Τόμας Ουάιατ (Sir Thomas Wyatt) στο ποίημά του Mine own John Poyntz που εισήγαγε τη μορφή στην αγγλική λογοτεχνία. Κατά παραγγελία του Φραγκίσκου Α’, έγραψε σε στίχους τις περιπέτειες του Girome el Cortese, επηρεασμένο από το ομώνυμο γαλλικό μυθιστόρημα. Το ημιτελές επικό ποίημα, Avarichide (εκδ. 1570), σε μίμηση της Ιλιάδας, από τα τελευταία του Αλαμάνι, δεν φαίνεται να έχει ιδιαίτερη αξία. Γενικά, τα επικά ποιήματα του Αλαμάνι, παρά τις εξαίσιες περιγραφές και τους τέλειους στίχους, δεν θεωρούνται από τα καλύτερα έργα του. Παρόλο που ακολουθεί το ρεύμα του νεοκλασσικισμού της εποχής του, ο Αλαμάνι βρίσκει κυρίως στα λυρικά του ποιήματα έναν τόνο ειλικρινή για να εκφράσει τον πόνο του για τις συμφορές της γενέτειράς του.
Στον Αλαμάνι πιστώνεται, επίσης, η καθιέρωση του επιγράμματος στην ιταλική ποίηση. Η συλλογή του με τον χαρακτηριστικό τίτλο Τοσκανικά Επιγράμματα που, στο μεγαλύτερο μέρος της, είναι απομίμηση επιγραμμάτων μεγάλων ποιητών της αρχαιότητας, κυρίως από τον Θεόκριτο, τον Λουκιανό και τον Οβίδιο, προξένησε μεγάλη εντύπωση σε όλη την Ιταλία. Έχει υποστηριχθεί ότι ο Αλαμάννι ήταν ο πρώτος που χρησιμοποίησε ανομοιοκατάληκτο στίχο στην ιταλική ποίηση, αλλά αυτή η τιμή ανήκει μάλλον στον σύγχρονό του Τζιαντζιώρτζιο Τρισίνο (Gian Giorgio Trissino). Ο Αλαμάνι συμμετέχει ως πρόσωπο μυθοπλασίας στο Η Τέχνη του Πολέμου του Μακιαβέλι, ένα βιβλίο δομημένο ως διάλογος μεταξύ πραγματικών προσώπων, γνωστών στον Μακιαβέλι.
Σημειώσεις
i. Μετά τη Λεηλασία της Ρώμης (1527), η δημοκρατία της Φλωρεντίας συνέχισε να συμμετέχει στον πόλεμο στο πλευρό των Γάλλων. Οι γαλλικές ήττες στη Νάπολη το 1528 και στο Λαντριάνο το 1529, οδήγησαν τον Φραγκίσκο Α’ να συνάψει τη Συνθήκη του Καμπραί με τον αυτοκράτορα Κάρολο Ε’. Όταν ο Πάπας Κλήμης Ζ’ και η Δημοκρατία της Βενετίας συνήψαν επίσης συνθήκες με τον αυτοκράτορα, η Φλωρεντία απέμεινε μόνη στον πόλεμο. Ο Κάρολος, προσπαθώντας να κερδίσει την εύνοια του Κλήμη, διέταξε τον στρατό του να καταλάβει τη Φλωρεντία και να επαναφέρει τους Μεδίκους στην εξουσία.
Πηγές
Κατηγορία:Ιταλοί ποιητές Κατηγορία:Ιταλοί συγγραφείς
Αλφόνσος Μαυρίκιος της Ισπανίας
Ο Αλφόνσος Μαυρίκιος της Ισπανίας (Μαδρίτη, 22 Σεπτεμβρίου 1611-Μαδρίτη, 16 Σεπτεμβρίου 1612) ήταν ένας ινφάντης της Ισπανίας που πέθανε σε νηπιακή ηλικία.
Ζωή
Βαφτίστηκε στο μοναστήρι Εσκοριάλ όπου γεννήθηκε, στις 8 Οκτωβρίου του ίδιου έτους στη γιορτή του Αγίου Φραγκίσκου της Ασίζης. Το βάπτισμα δεν ήταν δημόσιο και εορταστικό, λόγω του πρόσφατου θανάτου της μητέρας του. Οι νονοί ήταν τα μεγαλύτερα αδέλφια του η Ινφάντα Άννα και ο πρίγκιπας Φίλιππος, ενώ το μυστήριο οργανώθηκε από τον Ντιέγκο ντε Γκουθμάν. Η επιλογή του ονόματος Αλφόνσο, σχετίζεται με τη μνήμη των αρχαίων βασιλιάδων της Καστίλλης.
Θάνατος
Ο Αλφόνσος Μαυρίκιος απεβίωσε πριν γίνει ενός και τάφηκε στο μοναστήρι του Ελ Εσκοριάλ. Ο τάφος του βρίσκεται στον έκτο θάλαμο του Πάνθεον των Ινφάντων, κοινώς γνωστός ως μαυσωλείο των Ινφάντων, με την επιγραφή :
"ALPHONSVS, PHILIPPI III FILIVS"
Παραπομπές
Κατηγορία:Πρίγκιπες της Ισπανίας
Πεντηκοστάριο
Το Πεντηκοστάριον είναι ιερό λειτουργικό βιβλίο, τού οποίου οι περιεχόμενοι ύμνοι ψάλλονται στις Ακολουθίες από την Κυριακή του Πάσχα μέχρι την Κυριακή των Αγίων Πάντων.
Η χρήση του
Το βιβλίο χρησιμοποιείται από την Κυριακή τού Πάσχα ως την Πεντηκοστή και κατά την επόμενη εβδομάδα αυτής, δηλ. από τη Δευτέρα τού Αγίου Πνεύματος ως την Κυριακή των Αγίων Πάντων. Καλύπτει την Κυριακή τού Πάσχα και τις επόμενες 7+1 εβδομάδες, συνολικά 57 ημέρες. Κλειομένου του Πεντηκοσταρίου, ολοκληρώνεται ο κύριος κύκλος του κινητού εορτολογίου, που άρχισε με το Τριώδιο, βιβλίο που καλύπτει τις 3 εβδομάδες των Απόκρεω συν τις 7 εβδομάδες της Μεγάλης Τεσσαρακοστής.
Μετά το Ευαγγέλιο τού Όρθρου ακολουθεί ο πρώτος στίχος τού 50ού Ψαλμού και τα τροπάρια που καλούνται Πεντηκοστάρια, όπως το "Αναστάς ο Ιησούς...". Οι ύμνοι τού βιβλίου είναι έργα τού Ιωάννη Δαμασκηνού, τού Κοσμά τού Αγιοπολίτη, τού Ανδρέα Κρήτης, τού Γερμανού, τού Θεοφάνους, τού Ανατολίου, τού Ιωσήφ (αδελφού τού Θεοδώρου) τού Στουδίτου, κ.ά.
Η δομή τού Πεντηκοσταρίου
Χαρακτηρίζεται "χαρμόσυνον και αναστάσιμον" βιβλίο. Αναλυτικά το περιεχόμενό του ανά εβδομάδα είναι: την Κυριακή τού Πάσχα ακολουθεί
Εξωτερικοί σύνδεσμοι
Πεντηκοστάριο
Κατηγορία:Βιβλία Λειτουργικής Κατηγορία:Περίοδος του Πάσχα
Λογική ανώτερου βαθμού
Στα μαθηματικά και τη λογική, μία λογική ανώτερου βαθμού ή λογική ανώτερης τάξης (higher-order logic) διακρίνεται από μία λογική πρώτου βαθμού με βάση αρκετά χαρακτηριστικά. Ένα από αυτά είναι ο τύπος των μεταβλητών που εμφανίζονται στους ποσοδείκτες: γενικά, στην πρωτοβάθμια λογική, απαγορεύεται οι ποσοδείκτες να αναφέρονται σε κατηγορήματα, ενώ αυτό επιτρέπεται στη λογική δεύτερου βαθμού. Η λογική ανώτερου βαθμού διαφέρει επίσης από τη λογική πρώτου βαθμού στις δομές που η θεωρία τύπων της επιτρέπει να κατασκευάζονται. Ένα κατηγόρημα ανώτερου βαθμού είναι ένα κατηγόρημα που δέχεται σαν παραμέτρους κατηγορήματα. Γενικά, ένα κατηγόρημα βαθμού n παίρνει ένα ή περισσότερα κατηγορήματα βαθμού n − 1 σαν παραμέτρους, όπου n > 1. Παρόμοια ισχύουν και για τις συναρτήσεις ανώτερης τάξης.
Ο όρος λογική ανώτερης τάξης (Higher-order logic, συντομογραφία HOL), συχνά χρησιμοποιείται για απλές λογικές κατηγορημάτων ανώτερου βαθμού, δηλαδή λογικές των οποίων η θεωρία τύπων είναι απλή, όχι πολυμορφική ή με εξαρτώμενους τύπους.
Δημήτριος Α΄ Σωτήρ
Ο Δημήτριος Α΄ ο Σωτήρ (??? – 150 π.Χ.), γιος του Σέλευκου Δ' Φιλοπάτορος και της Λαοδίκης Δ', ήταν ηγεμόνας της Αυτοκρατορίας των Σελευκιδών κατά την περίοδο 162 – 150 π.Χ.. Την επωνυμία Σωτήρας την έλαβε από τους κατοίκους της Βαβυλώνας, όταν τους απελευθέρωσε από τον τύραννο Τίμαρχο.
Αιχμαλωσία στη Ρώμη
Μετά τη Συνθήκη της Απάμειας ο θείος του Αντίοχος εστάλη στη Ρώμη με την ιδιότητα του ομήρου. Ο Σέλευκος Δ' κατάφερε να πείσει τους Ρωμαίους να απελευθερώσουν τον αδερφό του, υπό τον όρο να στείλει στη Ρώμη το γιο και διάδοχό του, το Δημήτριο. Στα χρόνια που έμεινε εκεί συνάντησε και τον εξάδερφό του Πτολεμαίο Στ' Φιλομήτορα, ο οποίος είχε χάσει προσωρινά το θρόνο της Αιγύπτου. Του προσέφερε βοήθεια αλλά ο Πτολεμαίος δεν τον άφησε.
Μετά το θάνατο του Σέλευκου Δ', ο Αντίοχος εκμεταλλεύτηκε την κατάσταση και ανέβηκε ο ίδιος στο θρόνο το 175 π.Χ. Την άνοιξη του 164 π.Χ. ο γιος του τελευταίου, Αντίοχος Ε' Ευπάτωρ, σε ηλικία μόλις εννέα ετών ανακηρύσσεται συμβασιλέας του πατέρα του πριν αυτός αναχωρήσει για την εκστρατεία του στην Περσία. Ο πατέρας του όμως, δεν επέστρεψε ποτέ, καθώς αρρώστησε και πέθανε. Έτσι ανέβηκε στο θρόνο με προστάτη – αντιβασιλιά το στρατηγό Λυσία, που άφησε ο Αντίοχος Δ' στη θέση του διοικητή της Συρίας. Η θέση του Λυσία ήταν επισφαλής καθώς υπήρχαν πολλοί που εποφθαλμιούσαν τη βασιλεία. Και για να γίνουν τα πράγματα χειρότερα η ρωμαϊκή Σύγκλητος, που κρατούσε στη Ρώμη όμηρο τον εξάδερφο και νόμιμο διάδοχο του θρόνου, Δημήτριο, απειλούσε να τον απελευθερώσει αν η κυβέρνηση των Σελευκιδών δεν υπάκουε στις όποιες επιταγές της.
Τελικά οι δολοπλοκίες της εποχής επέτρεψαν στο Δημήτριο να δραπετεύσει από την Ιταλία και να επιστρέψει στην πατρίδα του, όπου και ανέλαβε τη βασιλεία το 162 π.Χ. μετά τη θανάτωση του ενδεκάχρονου Αντίοχου Ε' και του Λυσία. Η Ρώμη αποδέχτηκε το τετελεσμένο γεγονός και αναγνώρισε το νέο βασιλιά.
Πολεμικά Κατορθώματα
Ο Δημήτριος κέρδισε το προσωνύμιο Σωτήρας όταν απελευθέρωσε τους κατοίκους της Βαβυλώνας από την τυραννία του Τίμαρχου, σατράπη της Μηδίας. Ο Τίμαρχος, που είχε κερδίσει αναγνώριση υπερασπιζόμενος τη Μηδία από την ανερχόμενη δύναμη, την Παρθία, φαίνεται να χρησιμοποίησε την άνοδο του Δημητρίου ως δικαιολογία για να ανακηρύξει τον εαυτό του ανεξάρτητο βασιλιά και να επεκτείνει τα εδάφη του στη Βαβυλωνία. Οι δυνάμεις του δεν ήταν όμως αρκετές: ο Δημήτριος νίκησε και σκότωσε τον Τίμαρχο το 160 π.Χ. και έριξε από το θρόνο του τον Αριαράθη Ε', βασιλιά της Καππαδοκίας. Τότε -όπως υποστηρίζουν οι ερευνητές- ίδρυσε την πόλη Δημητριάδα στην Ασσυρία σε ανάμνηση της νίκης του. Η αυτοκρατορία ήταν και πάλι ενωμένη, έστω και προσωρινά.
Ο Δημήτριος είναι επίσης γνωστός στην ιστορία των Εβραίων για τη νίκη του ενάντια στους Μακκαβαίους. Πιθανόν κάπου τότε, θέλοντας να σταθεροποιήσει την ελληνική μακεδονική κυριαρχία στην Κοίλη Συρία, να έκτισε την νέα του Δημητριάδα στα παράλια της Παλαιστίνης. Επίσης το 158 π.Χ. ξεσπά εμφύλιος πόλεμος στην Καππαδοκία. Ο Δημήτριος τάσσεται στο πλευρό του Οροφέρνη Β΄ και εκθρονίζει τον Αριαράθη Ε' τον Φιλοπάτορα, ο οποίος είχε στο παρελθόν αρνηθεί το χέρι της Λαοδίκης Ε'. Ο πόλεμος αυτός έληξε το 156 π.Χ. με τον Οροφέρνη να ηττάται από τον Αριαράθη, τον οποίο βοήθησε ο βασιλιάς της Περγάμου, Άτταλος Β'.
Ανατροπή και Θάνατος
Ο Δημήτριος Α', βασιλιάς των Σελευκιδών, αποδείχτηκε άνδρας με μεγάλο κουράγιο και σθεναρή αποφασιστικότητα. Αυτό ήταν αρκετό, εκτός από τη φυγή του χωρίς άδεια από τη Ρώμη, για να προκαλέσει την εχθρότητα της Συγκλήτου. Δυστυχώς, ανησύχησε και τους γειτονικούς βασιλείς. Τον εξάδερφό του, Πτολεμαίο ΣΤ' Φιλομήτορα, τον έκανε εχθρό με τα σχέδιά του να κατακτήσει την Κύπρο. Ο βασιλιάς της Περγάμου, Άτταλος Β', έφερε στο προσκήνιο ένα νέο διεκδικητή του θρόνου της Συρίας, τον Αλέξανδρο Α' Βάλα, έναν όμορφο νέο άντρα του οποίου η πραγματική καταγωγή είναι αμφίβολη, αλλά ο ίδιος υποστήριζε πως ήταν γιος του Αντίοχου Δ' του Επιφανούς. Έχοντας ήδη πάει στη Ρώμη και κερδίσει την εύνοιά της χάρις στον Ηρακλείδη, έναν επιζήσαντα αδερφό του Τίμαρχου, επέστρεψε στην Ανατολή, για να κατακτήσει τη Συρία. Ο Πτολεμαίος Στ' έστειλε σε βοήθειά του στρατό, υπό τις διαταγές του Γαλαίστη, ενός άντρα ευγενικής καταγωγής από τη Βόρεια Ελλάδα. Ξέσπασε επανάσταση από τις δυνάμεις του Αλεξάνδρου, της πριγκίπισσας Λαοδίκης Στ', του Αττάλου Β', του Αριαράθη Ε' και του Πτολεμαίου Στ'. Τελικά ο Δημήτριος ηττήθηκε και σκοτώθηκε το 150 π.Χ. κοντά στην Αντιόχεια.
Πηγές
Δημητ Δημητ
Άγιος Χρυσόγονος ο μάρτυρας
Ο Άγιος Χρυσόγονος αποτελεί άγιο και μάρτυρα της Ορθόδοξης και της Καθολικής Εκκλησίας, ο οποίος έζησε στην αρχαία Ρώμη του 4ου αιώνα μ.Χ. Η μνήμη του τιμάται στις 22 Δεκεμβρίου για την Ορθόδοξη Εκκλησία και στις 27 Νοεμβρίου για την Καθολική. Τις ημέρες αυτές εορτάζονται τα ονόματα Χρυσόγονος και Χρυσόγονη.
Κοσμικός βίος
Σύμφωνα με τη χριστιανική παράδοση, ο Άγιος Χρυσόγονος ήταν άνθρωπος που σεβόταν τον Θεό και αποτελούσε δάσκαλο και πνευματικό πατέρα της Αγίας Αναστασίας της Φαρμακολυτρίας. Είχε καταγωγή από τη Ρώμη και έζησε κατά τη βασιλεία του αυτοκράτορα Διοκλητιανού. Κατά τη διάρκεια των διωγμών των χριστιανών που κηρύχθηκαν από τον τελευταίο, ο Άγιος Χρυσόγονος συνελήφθη από Ρωμαίους στρατιώτες και φυλακίστηκε. Όταν ο Άγιος βρισκόταν στη φυλακή, μάλιστα, η Αγία Αναστασία η Φαρμακολύτρια του έστελνε γράμματα παρακαλώντας τον να προσεύχεται για τον σύζυγό της, Πούπλιο, προκειμένου αυτός να ασπαστεί τον χριστιανισμό.
Λείψανα
Μέρος των λειψάνων του Αγίου Χρυσογόνου βρίσκεται και φυλάσσεται μέσα σε λειψανοθήκη, η οποία κατασκευάστηκε το 1326, στη Μόνιμη Έκθεση Εκκλησιαστικής Τέχνης στο Ζαντάρ της Κροατίας.
Απολυτίκιο
"Δίδωσι Χρυσόγονος αυχένα ξίφει,
Ο πνεύμα χρυσούς χάλκεος δε το σθένος."
Παραπομπές
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Νέο ΓΣΖ
Το Νέο Στάδιο Γ.Σ.Ζ. ή Γήπεδο Γυμναστικού Συλλόγου Ζήνων είναι ένα στάδιο πολλαπλών χρήσεων στην Λάρνακα της Κύπρου. Πιο συχνά γνωστό ως Νέο ΓΣΖ για να μη συγχέεται με το Παλιό Στάδιο Γ.Σ.Ζ., το οποίο αντικατέστησε. Αυτό τον καιρό χρησιμοποιείται κυρίως για τη διεξαγωγή ποδοσφαιρικών αναμετρήσεων, ενώ αποτελούσε έδρα της ΑΕΚ Λάρνακας μέχρι την ποδοσφαιρική χρονιά 2015-16. Το στάδιο διαθέτει χωρητικότητα ύψους 13.032 θεατών και ιδιοκτήτης του είναι ο Γυμναστικός Σύλλογος Ζήνωνα, ο οποίος έλαβε την ονομασία του από τον, καταγόμενο από τη Λάρνακα, φιλόσοφο Ζήνων τον Κίτιο. Πριν από τη συγχώνευση των Πεζοπορικού και Ε.Π.Α. Λάρνακας, που απέφερε τη δημιουργία της ΑΕΚ Λάρνακας, αποτελούσε την έδρα αυτών των δύο ομάδων.
Ιστορικό
Σε ένα ποδοσφαιρικό αγώνα στη Λάρνακα το 1973 βρισκόταν στις εξέδρες ο πρόεδρος του ΚΟΑ Στέλιος Γκαράνης. Δίπλα του βρισκόταν ένας Ελλαδίτης αρχιτέκτονας ο οποίος διέμενε στην Κύπρο. Ο Στέλιος Γκαράνης εξέφρασε την άποψη ότι πρέπει να κατασκευαστεί ένα στάδιο στην πόλη που θα προσέλκυε το κοινό της Λάρνακας. Ο αρχιτέκτονας εκπόνησε αρχιτεκτονικά σχέδια χωρίς να του ζητηθούν. Ακολούθησε η τουρκική εισβολή του 1974. Ο ΚΟΑ αδυνατούσε να αγοράσει τα σχέδια από τον αρχιτέκτονα. Τελικά τα σχέδια τα αγόρασε το κράτος και έτσι ξεκίνησε η κατασκευή του σταδίου.
Το Νέο ΓΣΖ κατασκευάστηκε από τον Κυπριακό Οργανισμό Αθλητισμού (ΚΟΑ). Το 1980, πριν από την κατασκευή του, είχε επέλθει συμφωνία μεταξύ ΓΣΖ και ΚΟΑ που προνοούσε την κατασκευή του σταδίου από τον ΚΟΑ και στη συνέχεια την παραχώρηση του στον ΓΣΖ και ταυτόχρονα το παλιό ΓΣΖ παραχωρούταν από τον ΓΣΖ στον ΚΟΑ.
Λόγω διαφόρων προβλημάτων η UEFA το απέρριψε και θεωρείται ακατάλληλο για αγώνες του Τσάμπιονς Λιγκ.
Το 2006, φιλοξένησε τον τελικό του Κυπριακού Κυπέλλου μεταξύ του ΑΠΟΕΛ και της ΑΕΚ Λάρνακας, όπου ο ΑΠΟΕΛ επικράτησε με σκορ 3-2. Παρόλα αυτά, το σημαντικότερο αθλητικό γεγονός που φιλοξενήθηκε στο Γήπεδο της Λάρνακας ήταν ο τελικός του Ευρωπαϊκού Πρωταθλήματος Ποδοσφαίρου U-19 του 1998 μεταξύ της Ιρλανδίας και της Γερμανίας, με τις δύο ομάδες να έρχονται ισόπαλες με σκορ 1-1. Τελικώς, η Ιρλανδία επικράτησε με 4-3 στη διαδικασία των πέναλτι και κατέκτησε την διοργάνωση. Την ίδια μέρα, ο τελικός για την τρίτη θέση, της ίδιας διοργάνωσης, έλαβε χώρα στο συγκεκριμένο γήπεδο, με την Πορτογαλία να κερδίζει την Κροατία με 5-4 στη διαδικασία των πέναλτι, με την κανονική διάρκεια του αγώνα να λήγει με λευκή ισοπαλία 0-0. Διεξάχθηκαν σε αυτό 5 φορές τελικοί κυπέλλου:
Τελικοί κυπέλλου
Στο Νέο ΓΣΖ έχουν διεξαχθεί 5 τελικοί Κυπέλλου Κύπρου καθώς και ένας αγώνας για την Ασπίδα της ΚΟΠ.
Ο πίνακας που ακολουθεί παρουσιάζει τους τελικούς κυπέλλου που διεξήχθησαν στο στάδιο.
Ο πίνακας που ακολουθεί παρουσιάζει τον αγώνα για την Ασπίδα της ΚΟΠ που διεξήχθη στο στάδιο.
Παραπομπές
Κατηγορία:Στάδια ποδοσφαίρου στην Κύπρο Κατηγορία:ΑΕΚ Λάρνακας (ποδόσφαιρο) Κατηγορία:Αλκή Λάρνακας Κατηγορία:Πεζοπορικός Όμιλος Λάρνακας (ποδόσφαιρο) Κατηγορία:ΕΠΑ Λάρνακας
Έντι Οτζέντα
Ο Έντι Οτζέντα είναι Αμερικανός κιθαρίστας της hard rock και heavy metal μουσικής σκηνής, γνωστός ως μέλος των Twisted Sister από το 1975.
Βιογραφία
Ο Οτζέντα γεννήθηκε στη Νέα Υόρκη στις 5 Αυγούστου 1955.
Στις αρχές της δεκαετίας του '70, ηχογράφησε δύο σινγκλ με το ροκ συγκρότημα SPX, πριν γίνει μέλος των Twisted Sister το 1975. Μαζί τους κυκλοφόρησε το άλμπουμ "Under the Blade" το 1982, ακολουθούμενο από τέσσερις ακόμη δίσκους μέχρι το 1987, με πιο επιτυχημένο το τριπλά πλατινένιο "Stay Hungry" του 1984.
Οι Twisted Sister διαλύθηκαν το 1987 και ο Οτζέντα σχημάτισε τους Scarecrow δύο χρόνια αργότερα, μαζί με το ντράμερ Τζιμ Χάρις, τον τραγουδιστή Τζον Μπλέιζ και τον μπασίστα Ρίκι Πάνζικα. Τον Σεπτέμβριο του ίδιου έτους έδωσαν την πρώτη τους συναυλία στο κλαμπ "Sundance" του Λονγκ Άιλαντ. Στις αρχές της δεκαετίας του '90, ο Οτζέντα αποχώρησε από τους Scarecrow, αφήνοντας ως μοναδικό κιθαρίστα του σχήματος τον Τζίμι Κουίν.
Το 2005, ο Οτζέντα κυκλοφόρησε τον πρώτο του προσωπικό δίσκο με τίτλο "Axes To Axes", με την συμμετοχή των Ντι Σνάιντερ, Ρόνι Τζέιμς Ντίο και Ρούντι Σάρζο.
Δισκογραφία
{|width="90%" align="center"|
Περιφέρεια Κουενένγκ
Η Περιφέρεια Κουενένγκ (σετσουάνα: Kweneng) είναι μια από τις 9 περιφέρειες της Μποτσουάνα. Έχει έκταση 35.890 τ.χλμ. και πληθυσμό 230.335 κατοίκων με πυκνότητα 6,5 κατοίκων ανά τ.χλμ. Πρωτεύουσα είναι η Μολεπολόλε.
Επαρχίες
Το Κουενένγκ διαιρείται σε δύο επαρχίες:
Μάνδρα Λάρισας
Γενικά στοιχεία
Η Μάνδρα βρίσκεται σε απόσταση περίπου 15 χλμ. δυτικά από την Λάρισα σε υψόμετρο 100 μέτρα. Βόρεια του χωριού περνάει η ΕΟ Λάρισας - Τρικάλων ενώ βορειότερα είναι η Αμυγδαλέα, νοτιδυτικά είναι το Κουτσόχερο και νοτιοανατολικά η Ραχούλα.
Οι πρώτοι κάτοικοι που δημιούργησαν την κοινότητα ήταν Έλληνες πρόσφυγες από το Μιστί της Καππαδοκίας, που εγκαταστάθηκαν εκεί το 1924 με την ανταλλαγή των πληθυσμών μεταξύ Ελλάδας και Τουρκίας. Σημείο έλξης των προσφύγων αποτέλεσε ο εύφορος κάμπος και τα πλούσια νερά του Πηνειού. Η έλευσή τους συνέπεσε χρονικά με την απαλλοτρίωση των τσιφλικιών από το ελληνικό κράτος.
Στη Μάνδρα δραστηριοποιείται ο Πολιτιστικός Σύλλογος Μιστιωτών Καππαδοκίας "Ο ΑΓΙΟΣ ΒΑΣΙΛΕΙΟΣ" από το 1990, με σκοπό τη διατήρηση και διάδοση των εθίμων και παραδόσεων της Μικράς Ασίας και συγκεκριμένα της Καππαδοκίας.
Διοικητικά - πληθυσμιακά στοιχεία
Αναφέρεται επίσημα, ως ξεχωριστός οικισμός, για πρώτη φορά το 1940 με την παλιά ονομασία της ως Συνοικισμός Θωμαϊου να προσαρτάται στην τότε κοινότητα Θωμαΐου και το 1957 στο ΦΕΚ 11Α - 24/01/1957 να μετονομάζεται σε Μάνδρα ενώ το 1966 με το ΦΕΚ 176Α - 12/09/1966 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης αποτελεί την ομώνυμη κοινότητα που υπάγεται στη Δημοτική Ενότητα Κοιλάδας του Δήμου Λαρισαίων και σύμφωνα με την απογραφή 2011 έχει 512 κατοίκους.
Η πορεία του πληθυσμού σύμφωνα με τις απογραφές:
Παραπομπές
Κατηγορία:Χωριά του νομού Λάρισας Κατηγορία:Δήμος Λαρισαίων
Martin PBM Mariner
Το Martin PBM Mariner  ήταν δικινητήρια ιπτάμενη άκατος αναγνώρισης/βομβαρδισμού που χρησιμοποιήθηκε κατά την διάρκεια του Δευτέρου Παγκοσμίου Πολέμου και για αρκετά χρόνια μετά την λήξη του. Συμπλήρωσε επιχειρησιακά την ιπτάμενη άκατο Consolidated PBY Catalina.
Σχεδίαση και ανάπτυξη
Το 1937 η Glenn L. Martin Company σχεδίασε την αεράκατο Model 162 που θα διαδέχονταν την παλαιότερη Martin P3M και θα μπορούσε να συμπλήρωσει επιχειρησιακά το PBY Catalina. Στις 30 Ιουνίου 1937 η εταιρεία πήρε παραγγελία για την δημιουργία ενός πρωτοτύπου XPBM-1 και στις 28 Δεκεμβρίου του ίδιου έτους ακολούθησε παραγγελία για 21 αεροσκάφη παραγωγής PBM-1. Το πρωτότυπο πραγματοποίησε την παρθενική του πτήση στις 18 Φεβρουαρίου 1939.
Επιχειρησιακή ιστορία
Η πρώτη αεράκατος εντάχθηκε στην δύναμη της Μοίρας Περιπολίας 55 (VP-55) του Πολεμικού Ναυτικού των ΗΠΑ την 1η Σεπτεμβρίου 1940. Πριν την είσοδο των ΗΠΑ στον Δεύτερο Παγκόσμιο Πόλεμο Mariner και Catalina χρησιμοποιήθηκαν σε περιπολίες πάνω από τον Ατλαντικό Ωκεανό. Μετά την αιφνιδιαστική επίθεση των Ιαπώνων στο Περλ Χάρμπορ τον Δεκέμβριο του 1941, τα PBM συμμετείχαν σε ανθυποβρυχιακές επιχειρήσεις στον Ατλαντικό, βυθίζοντας το πρώτο γερμανικό υποβρύχιο στις 30 Ιουνίου 1942. Τα αεροσκάφη ενεπλάκησαν επίσης στις επιχειρήσεις στο θέατρο του Ειρηνικού, ορμώμενα από βάσεις στην Σαιπάν, την Οκινάουα, την Ίβο Ζίμα και τον νοτιοδυτικό Ειρηνικό Ωκεανό.
Η Ακτοφυλακή των ΗΠΑ παρέλαβε 27 PBM-3 το πρώτο μισό του 1943. Στα τέλη του 1944 παρέλαβε ακόμα 41 PBM-5 και με επιπλέον αεροσκάφη το δεύτερο μισό του 1945. Δέκα ήταν ακόμα σε υπηρεσία το 1955, αν και όλα είχαν αποσυρθεί το 1958. Τα Mariner αποτέλεσαν τον κορμό της δύναμης αεροδιάσωσης μακράς ακτίνας δράσης της Ακτοφυλακής τα πρώτα μεταπολεμικά χρόνια. Αντικαταστάθηκαν σταδιακά από τα πιο σύγχρονα P5M Marlin και HU-16 Albatross στα μέσα της δεκαετίας του 1950.
Η RAF παρέλαβε 32 αεροσκάφη, τα οποία όμως δεν αξιοποιήθηκαν επιχειρησιακά. Κάποια επιστράφηκαν στο αμερικανικό ναυτικό. Δώδεκα παραδόθηκαν στην αεροπορία της Αυστραλίας (RAAF) που τα αξιοποίησε σαν μεταγωγικά.
Το Βασιλικό Ναυτικό της Ολλανδίας παρέλαβε 17 PBM-5A Mariner στα τέλη της δεκαετίας του 1955 τα οποία αξιοποίησε στην Ολλανδική Νέα Γουινέα. Το PBM-5A ήταν αμφίβιο αεροσκάφος με ανασυρόμενο σύστημα προσγείωσης. Τα ολλανδικά PBM χρησιμοποιούσαν αστεροειδείς κινητήρες Pratt & Whitney R-2800-34. Μετά από σειρά ατυχημάτων οι Ολλανδοί τα απέσυραν τον Δεκέμβριο του 1959.
Μανώλης Θραψανιώτης
Ο Μανώλης Θραψανιώτης (Τάπες Λασιθίου, 1949) είναι Έλληνας οδοντίατρος και πολιτικός. Εξελέγη βουλευτής Λασιθίου με το κόμμα του ΣΥΡΙΖΑ στις εκλογές του Σεπτεμβρίου του 2015.
Σταδιοδρομία
Γεννήθηκε στις Τάπες Λασιθίου και σπούδασε Οδοντιατρική. Κατά τα φοιτητικά του χρόνια ανέπτυξε αντιδικτατορική δράση. Ήταν ιδρυτικό μέλος του Οδοντιατρικού συλλόγου Λασιθίου και είναι σήμερα εκπρόσωπος στην Ελληνική Οδοντιατρική Ομοσπονδία. Το 1989 εντάχθηκε στο Συνασπισμό και κατήλθε υποψήφιος με το κόμμα αυτό στις εκλογές του 1989 και του 1990. Ασχολήθηκε με τα κοινά στον Δήμο Αγίου Νικολάου και υπηρέτησε ως Αντιδήμαρχος με αρμοδιότητες στον πολιτισμό, τον Αθλητισμό την Προσχολική αγωγή καθώς και ως πρόεδρος τού Πολιτιστικού Οργανισμού του Δήμου. Δύο φορές, το 2010 και το 2014 ήταν υποψήφιος Αντιπεριφερειάρχης στο ψηφοδέλτιο του υποψήφιου Περιφερειάρχη Μιχάλη Κριτσωτάκη (Ριζοσπαστική Συνεργασία Κρήτης). Στις εκλογές του 2007 ήταν υποψήφιος βουλευτής με τον ΣΥΡΙΖΑ, όπως και τον Ιανουάριο του 2015, χωρίς να εκλεγεί. Έπειτα από τη διεξαγωγή των πρόωρων βουλευτικών εκλογών του Σεπτεμβρίου του 2015, ο Μανώλης Θραψανιώτης έγινε ο δεύτερος εκλεγμένος βουλευτής της Αριστεράς στο Λασίθι, έπειτα από 57 χρόνια, όταν το 1958 είχε εκλεγεί με την ΕΔΑ ο Γεώργιος Παπαγεωργίου.
Παραπομπές
Κατηγορία:Έλληνες οδοντίατροι Κατηγορία:Βουλευτές Λασιθίου Κατηγορία:Βουλευτές εκλεγμένοι με τον ΣΥΡΙΖΑ
Δημοκρατικό Μέτωπο (Μαυροβούνιο)
Ιστορικό
Το Δημοκρατικό Μέτωπο σχηματίστηκε το 2012 από τα κόμματα Νέα Σερβική Δημοκρατία και Κίνημα Αλλαγών. Πρώτος αρχηγός της συμμαχίας ήταν ο Μίοντραγκ Λέκιτς. Toν Μάρτιο του 2015 o Λέκιτς εγκατέλειψε το Δημοκρατικό Μέτωπο και ίδρυσε το κόμμα ΔΗΜΟΣ. Από τότε που έφυγε, την ηγεσία του κόμματος την ανέλαβε ένα εξαμελές Προεδρείο που περιλαμβάνει εκπροσώπους από τα συστατικά κόμματα.
Κόμματα – μέλη
Στις Μαυροβουνιακές βουλευτικές εκλογές του 2020 η συμμαχία θα αποτελείται από τα κόμματα:
Παραπομπές
Κατηγορία:Πολιτικά κόμματα Μαυροβουνίου Κατηγορία:Συντηρητικά κόμματα
Κόμμα Αρετής
Το Κόμμα της Αρετής (τουρκ. : Fazilet Partisi, FP ), ήταν τουρκικό πολιτικό κόμμα που ιδρύθηκε στις 17 Δεκεμβρίου 1997.
Η λειτουργία του απαγορεύθηκε στις 22 Ιουνίου 2001, με απόφαση του «Συνταγματικού Δικαστηρίου της Τουρκίας». Το Συνταγματικό δικαστήριο θεώρησε ότι η ιδεολογία και οι πολιτικές θέσεις του κόμματος, παραβίαζαν τα άρθρα του Συντάγματος για τον κοσμικό χαρακτήρα του κράτους.
Μετά την κατάργησή του, οι βουλευτές του κόμματος, χωρίστηκαν σε δυο φράξιες: τους μεταρρυθμιστές, που υπό την ηγεσία και επιρροή του Ρετζέπ Ταγίπ Ερντογάν, ίδρυσαν το Κόμμα Δικαιοσύνης και Ανάπτυξης, και τους παραδοσιακούς, που υπό την ηγεσία του Ρετσάι Κουτάν, ίδρυσαν το Κόμμα της Ευτυχίας.
Το κόμμα της Αρετής απετέλεσε ακόμα ένα ισλαμικό κόμμα, στη μακριά αλυσίδα των κομμάτων του πολιτικού Ισλάμ που δημιουργούνταν και απαγορεύονταν στην Τουρκία, τις τελευταίες τρεις δεκαετίες. Συγκεκριμένα, υπήρξε το διάδοχο κόμμα, μετά την απαγόρευση και διάλυση του Κόμματος της Ευημερίας το 1998.
Το έμβλημα του κόμματος, ήταν ένα κόκκινο μισοφέγγαρο που συνδέεται μέσω πέντε γραμμών με μια κόκκινη καρδιά. Σύμφωνα με τον αρχηγό του κόμματος, Ισμαήλ Αλπτεκίν: «Η ημισέληνος αντιπροσωπεύει την εθνική μας ταυτότητα, την εθνική ιστορία, τις εθνικές παραδόσεις και τον εθνικό πολιτισμό. Η καρδιά εκφράζει τα συναισθήματα συμπόνιας, αδελφοσύνης και αγάπης που χρειαζόμαστε περισσότερο ως έθνος, ειδικά σε αυτή την περίοδο». Οι πέντε γραμμές πάλι συμβόλιζαν την Δημοκρατία, τα ανθρώπινα δικαιώματα, την ελευθερία, το κράτος δικαίου και την ανάπτυξη, πολιτικές θέσεις για τις οποίες το κόμμα θα αγωνιζόταν.
Ίδρυση
Τα μέλη και στελέχη του κόμματος της Ευημερίας, η λειτουργία του οποίου απαγορεύτηκε επισήμως τον Ιανούαριο του 1998, για συμμετοχή σε δραστηριότητες που αποσκοπούσαν στην κατάλυση της συνταγματικής τάξης οργάνωσαν το νέο κόμμα της Αρετής, τον Δεκέμβριο του 1997, προκειμένου να αντικαταστήσουν το κόμμα της Ευημερίας. Οι 150 βουλευτές του διαλυθέντος Κόμματος της Ευημερίας προσχώρησαν μαζικά στο νέο κόμμα, τον Φεβρουάριο του 1998. Ο Ρετζέπ Ταγίπ Ερντογάν, εκλεγμένος δήμαρχος Κωνσταντινούπολης με το Κόμμα Ευημερίας, και μετέπειτα Πρόεδρος της Τουρκίας, προσχώρησε στις 25 Φεβρουαρίου 1998.
Στις βουλευτικές εκλογές του 1999 το κόμμα πήρε 15% περίπου, και εξέλεξε 111 βουλευτές. Σάλος προκλήθηκε όταν η βουλεύτρια του κόμματος, Μερβέ Καβακτσί, προσήλθε στην ορκωμοσία της νέας Βουλής, φορώντας μαντίλα.
Η Εισαγγελία ξεκίνησε έρευνες, προκειμένου να διαπιστώσει αν το νέο κόμμα της Αρετής, μπορούσε να θεωρηθεί διάδοχος του κόμματος της Ευημερίας. Όταν του ζητήθηκε, ο ιδρυτής του κόμματος, Ισμαήλ Αλπτεκίν, δήλωσε ότι το κόμμα του δεν ήταν διάδοχο κανενός. Ο Εισαγγελέας όμως, θεώρησε ότι τα δυο κόμματα μοιράζονταν τις ίδιες - ισλαμικές - αρχές, και συνεπώς ούτε αυτό το κόμμα πληρούσε τις συνταγματικές προϋποθέσεις.
Παραπομπές
Κατηγορία:Κόμματα ισλαμικών αρχών Α Κατηγορία:Δεξιά πολιτικά κόμματα
Στρογγυλή Λιχάδος Ευβοίας
Η Στρογγυλή  ή Μεγάλη Στρογγυλή ή Στρογγύλη είναι νησίδα του δήμου Ιστιαίας-Αιδηψού στα όρια του Βόρειου Ευβοϊκού με τον Μαλιακό κόλπο.
Γεωγραφικά - Ιστορικά στοιχεία
Η Στρογγυλή είναι η δεύτερη σε έκταση νησίδα του συμπλέγματος των Λιχάδων και βρίσκεται στο νοτιότερο σημείο του. Μέχρι το 1960 είχε οικισμό με μόνιμους κατοίκους. Έχει μικρό υψόμετρο (14 μέτρα ), χαμηλή θαμνώδη βλάστηση και φρύγανα. Μαζί με τα υπόλοιπα Λιχαδονήσια έχει χαρακτηριστεί ως Τοπίο Ιδιαίτερου Φυσικού Κάλους - Τ.Ι.Φ.Κ. Στο έδαφός της υπάρχει φάρος του οποίου ο πύργος έχει ύψος 9 μέτρα και το εστιακό του ύψος είναι 41. Κατασκευάστηκε το 1870 από την Γαλλική Εταιρεία Φάρων και η πρόσβαση σε αυτόν γίνεται με σκάφος από τον Άγιο Γεώργιο Λιχάδας και από τον Κάβο.
Ως ξεχωριστός οικισμός αναφέρεται επίσημα για πρώτη φορά το 1940 να απογράφεται στην τότε κοινότητα Λιχάδος. Σύμφωνα με το πρόγραμμα Καλλικράτης ανήκει στην τοπική κοινότητα Λιχάδος της δημοτικής ενότητας Λιχάδος που υπάγεται στον δήμο Ιστιαίας - Αιδηψού και δεν κατοικείται.
Παραπομπές
Κατηγορία:Νησιά της Ελλάδας Κατηγορία:Δήμος Ιστιαίας - Αιδηψού
Κρυπτόφυτα
Τα κρυπτόφυτα ή κρυπτοφύκη είναι φύκη και με μήκος κυττάρων που κυμαίνεται από 3 μm (είδη Hemiselmis species) ως 50 μm (Cryptomonas curvata). Τα κύτταρα περιέχουν 1 ως 2 πλαστίδια και προωθούνται στο νερό με δύο άνισα μαστίγια.
Μορφολογία
Κάθε κύτταρο μπορεί να θεωρηθεί ότι αποτελείται από δύο διαμερίσματα που διαχωρίζονται με μεμβρανικές δομές. Ο χλωροπλάστης κι ο πυρήνας είναι κλεισμένοι από το ενδοπλασματικό δίκτυο του πρώτου κι αντιπροσωπεύουν το ένα διαμέρισμα, ενώ το άλλο περιλαμβάνει τα μιτοχόνδρια, το σύμπλεγμα Golgi και τις τριχοκύστεις (ejectosomes).
Το σχήμα του κυττάρου είναι ασύμμετρο και μέσω μίας δομής όμοιας με οισοφάγο αναδύεται το ένα από τα δύο μαστίγια. Το ένα μαστίγιο, συνήθως το μεγαλύτερο, έχει δύο αντίθετες σειρές από τριχίδια. Το κοντύτερο διαθέτει μία μόνο σειρά από τριχίδια που είναι πιο κοντά τοποθετημένα από αυτά του μακρύτερου. Τα μαστίγια καλύπτονται από λεπτές κλίμακες σε σχήμα ροζέτας. Όσο αφορά το χλωροπλάστη, σε πλήρως ανεπτυγμένα κύτταρα έχει τη μορφή μίας δίλοβης κούπας με ένα πυρηνοειδές μεταξύ των λοβών. Ο ένας λοβός επεκτείνεται γύρω και πιο πάνω από την περιοχή σχήματος οισοφάγου/ αυλακιού. Ο χλωροπλάστης περιβάλλεται από διπλή μεμβρανική δομή κι έξω από αυτή υπάρχουν θυλακοειδή ενδοπλασματικού δικτύου. Το στρώμα του χλωροπλάστη είναι συνεχές με το πυρηνοειδές. Αρκετά θυλακοειδή διασχίζουν το πυρηνοειδές στα Chroomonas και τα Cryptomonas.
Το κύτταρο περιβάλλεται από το περίπλασμα που σταθεροποιεί το σχήμα του. Αυτή η δομή αποτελείται από πλασματική μεμβράνη (PM), ένα συστατικό που σχετίζεται με την επιφάνεια του περιπλάσματος (SPC) κι ένα κυτοπλασματικό ή εσωτερικό του περιπλάσματος συστατικό (IPC). Τα παραπάνω συστατικά είναι πρωτεϊνούχα και η μορφή τους ποικίλει μεταξύ των taxa.
Κάποια ιδιαίτερα χαρακτηριστικά των Cryptophyceae είναι: 1) τα εξολκυοσώματα (ejectisomes), δηλαδή κυτοπλασματικές δομές που εκτοξεύονται από τα κύτταρα ως αμυντική αντίδραση και εντοπίζονται στην περιοχή του αυλακιού. Αποτελούνται από δύο άνισες συσπειρωμένες ταινίες, με τη μικρότερη εντός μίας εκβάθυνσης που δημιουργείται από στενά τμήματα της μεγαλύτερης ταινίας, 2) ο περιπλαστιδιακός χώρος μεταξύ των δύο εσωτερικών και των δύο εξωτερικών πλαστιδιακών μεμβρανών. Περιέχει αμυλόκοκους, 80S ριβοσώματα κι ένα δεύτερο πυρήνα που ονομάζεται πυρηνόμορφο (nucleomorph), 3)ένα σύμπλοκο που συσσωρεύει το φως αποτελούμενο από ένα τύπο είτε κόκκινης είτε μπλε φυκοβιλλιπρωτεΐνης, η οποία είναι πακεταρισμένη στους αυλούς των πλαστιδιακών θυλακοειδών.
Αναπαραγωγή
Η αναπαραγωγή των κρυπτομονάδων διεξάγεται κυρίως με αγενή μίτωση και κυτοκίνηση. Το εναρκτήριο γεγονός της μίτωσης είναι ο διπλασιασμός των μαστιγίων. Στη συνέχεια ο πυρήνας μεταναστεύει προς το πρόσθιο μέρος του κυττάρου και παρατηρείται διάρρηξη του φακέλου του και του πυρηνίσκου. Η χρωματίνη συμπυκνώνεται σε μία υγρή μάζα. Στη μετάφαση η πυκνή χρωματίνη βρίσκεται στον ισημερινό, ενώ μεμονωμένα χρωμοσώματα και διαφοροποιημένοι κινητοχώροι δεν έχουν παρατηρηθεί. Στην ανάφαση δύο πλάκες χρωματίνης διαχωρίζονται και ο νέος πυρηνικός φάκελος αρχίζει να σχηματίζεται στην αντίθετη πλευρά του θυγατρικού πυρήνα. Η κυτοκίνηση συνίσταται από συστολή του πατρικού κυττάρου, αρχίζοντας από το οπίσθιο άκρο και ακολουθούμενη από το διαχωρισμό των δύο θυγατρικών κυττάρων.
Κάποιες κρυπτομονάδες φαίνεται ότι εμπλέκονται σε εγγενή τρόπο αναπαραγωγής, έχοντας βιολογικό κύκλο που περιλαμβάνει μορφολογικώς διακριτά απλοειδή και διπλοειδή στάδια.
Οικολογία
Τα κρυπτόφυτα ευδοκιμούν σε όλα τα υδάτινα ενδιαιτήματα, θαλάσσια, υφάλμυρα, καθαρά νερά ή ακόμα και στο χιόνι. Ως φωτοσυνθετικοί οργανισμοί συνεισφέρουν στη δέσμευση του διοξειδίου του άνθρακα και ως μη τοξικά πλαγκικά μαστιγοφόρα αποτελούν σημαντικό θήραμα στην τροφική αλυσίδα. Εξαιτίας των φικοβιλλιπρωτεϊνών που απορροφούν φωτεινή ενέργεια, τα κρυπτόφυτα μπορούν να χρησιμοποιούν το φως σε χαμηλές εντάσεις. Επιπλέον, τα πλαστίδια περιέχουν χλωροφύλλη α και c2 και ξανθοφύλλες. Διαφορετικοί συνδυασμοί και συγκεντρώσεις αυτών των χρωστικών προκαλούν μία ποικιλία από καφέ, κοκκινωπές και μπλε αποχρώσεις στα κύτταρα των κρυπτοφυκών.
Τα περισσότερα είδη κρυπτοφύτων είναι φωτοσυνθετικά. Ωστόσο, μερικά χάνουν τις φωτοσυνθετικές χρωστικές τους κι επιστρέφουν σε μία ετεροτροφικού τύπου θρέψη με τη διατήρηση ενός λευκοπλάστη.
Τα κρυπτόφυτα είναι σχεδόν πάντα παρόντα σε υδάτινα ενδιαιτήματα. Το γένος Cryptomonas περιορίζεται στα καθαρά νερά και αποτελείται από είδη με χρώμα ανοιχτό καφέ, σκούρο καφέ έως λαδί. Πληθυσμοί Cryptomonas μπορούν να βρεθούν στη διάρκεια του χρόνου σε λίμνες, όπου σχηματίζουν σφαιρικές κύστεις περιβαλλόμενες από χοντρό κυτταρικό τοίχωμα για να εξασφαλίσουν την επιβίωσή τους.
Η ποικιλότητα των κρυπτοφύτων σε θαλάσσια περιβάλλοντα φαίνεται να υπερτερεί της ποικιλότητας των κρυπτοφύτων στα γλυκά νερά. Θαλάσσια κρυπτόφυτα αλλά και κρυπτόφυτα των γλυκών νερών είναι πιθανό να σχηματίζουν πληθυσμιακές εκρήξεις (blooms), αλλά διαφορετικά από τα δινοφύκη, τα οποία παράγουν τοξίνες, ή τα κυανοβακτήρια. Τα blooms των κρυπτοφύτων δεν προκαλούν ζημιά, όπως είναι γνωστό μέχρι τώρα.
Ταξινόμηση
Από την πλευρά των βοτανικών τα κρυπτοφύκη μπορούν να συμπεριληφθούν στο βασίλειο φυτά, φύλο κρυπτόφυτα κλάση κρυπτοφύκη ενώ με βάση τους ζωολόγους τοποθετούνται στο βασίλειο ζώα, φύλο μαστιγοφόρα, κλάση φυτομαστιγοφόρα, τάξη κρυπτομονάδες. Επίσης τα κρυπτοφύκη προς στιγμή συμπεριλαμβάνονται σε ξεχωριστό βασίλειο αυτό των πρωτίστων ή το λεγόμενο βασίλειο των Chromista.
Βιβλιογραφία
Κατηγορία:Φύκη
Ύφαλοι Μινέρβα
Οι Ύφαλοι Μινέρβα είναι μια ομάδα υφάλων που βρίσκονται στον Ειρηνικό Ωκεανό νότια των Φίτζι και της Τόνγκα. Οι ύφαλοι ονομάστηκαν από το όνομα του φαλαινοθηρικού σκάφους Μινέρβα, που ναυάγησε στον Ύφαλο Νότια Μινέρβα αφού είχε ξεκινήσει το ταξίδι του από το Σύδνεϋ το 1829. Πολλά άλλα σκάφη ακολούθησαν, για παράδειγμα το Στρατσόνα, που είχε σαλπάρει από το Ώκλαντ το 1914, αμέσως μετά την αποπεράτωση του. Και στις δύο περιπτώσεις το μεγαλύτερο μέρος του πληρώματος σώθηκε χρησιμοποιώντας φαλαινοθηρικές βάρκες ή σχεδίες και κατάφεραν να φτάσουν στη συστάδα Λάου των Φίτζι. Αλλά από κάποια άλλα πλοία δεν είναι γνωστό εάν υπήρξαν επιζώντες.
Οι ύφαλοι έγιναν διάσημοι τον Ιανουάριο του 1972 με το περιστατικό της Δημοκρατίας της Μινέρβα. Μετά από αυτά τα γεγονότα στις 24 Φεβρουαρίου 1972 η Τόνγκα διεκδίκησε τους Υφάλους Μινέρβα, που τους ονόμασε Τελέκι-Τόνγκα και Τελέκι-Τοκελάου (δεν θα πρέπει να συγχέονται με νησιά με το ίδιο όνομα στα νησιά Χα'απάι) και τους προσάρτησε στις 15 Ιουνίου της ίδιας χρονιάς. Το γεγονός αυτό αναγνωρίστηκε από την Αγορά Νοτίου Ειρηνικού τον Σεπτέμβριο. Πρόσφατα, όμως, τα Φίτζι προέβαλαν διεκδικήσεις στους υφάλους.
Και οι δύο Ύφαλοι, Βόρεια και Νότια Μινέρβα, χρησιμοποιούνται ως αγκυροβόλια από γιώτ που ταξιδεύουν μεταξύ Νέας Ζηλανδίας και Τόνγκας ή Φίτζι. Ενώ περιμένουν για ευνοϊκό καιρό για το σχεδόν 1.300 χμ πέρασμα προς τη Νέα Ζηλανδία, μπορούν να απολαύσουν τις καταδύσεις με ή χωρίς φιάλες, και το ψάρεμα. Ο ύφαλος Βόρεια Μινέρβα προσφέρει πιο προστατευμένο αγκυροβόλιο, με ένα μόνον, εύκολα προσβάσιμο, πέρασμα στα δυτικά που παρέχει είσοδο στη μεγάλη, ήρεμη λιμνοθάλασσα με τις εκτενείς αμμώδεις περιοχές για αγκυροβόληση. Ο ύφαλος Νότια Μινέρβα έχει σχήμα που μοιάζει με το μαθηματικό σύμβολο του απείρου, με τον ανατολικό του λοβό εν μέρει ανοικτό προς τον ωκεανό στη βόρεια πλευρά. Επειδή ο ύφαλος είναι χαμηλότερος και η είσοδος μεγάλη, η αγκυροβόληση στη Νότια Μινέρβα μπορεί να είναι δύσκολη στην πλημμυρίδα. Η λιμνοθάλασσα επίσης περιέχει πολλές κεφαλές κοραλλιών που πρέπει να αποφεύγονται. Ενώ φαίνεται ως μια ελκυστική περιοχή για να περιμένει κάποιος να περάσει η κακοκαιρία μακρύτερα στα νότια, οι Ύφαλοι Μινέρβα δεν είναι καλό μέρος να βρίσκεσαι όταν ο καιρός δεν είναι καλός εκεί. Αυτό δεν συμβαίνει συχνά, αλλά είναι σημαντικό να ελέγχει κάποιος την κατάσταση και να ανοιχτεί στη θάλασσα εάν αυτό κριθεί αναγκαίο.
Η κατάδυση με φιάλες στα εξωτερικά τοιχώματα των Υφάλων Μινέρβα είναι εντυπωσιακή λόγω της εντυπωσιακής διαύγειας των νερών και των εκτενών κοραλλιών, τα άφθονα ψάρια και τα άλλα θαλάσσια είδη. Επειδή δεν υπάρχει ξηρά στην πλημμυρίδα της παλίρροιας, υπάρχουν λίγα αιωρούμενα σωματίδια και η ορατότητα είναι συνήθως πολύ μεγαλύτερη από τα 30 μέτρα. Αξιοσημείωτα είναι οι ελικοειδής κοράλλιοι σχηματισμοί κοντά στο πέρασμα στη Βόρεια Μινέρβα και η περιοχή "λεκάνη των καρχαριών" που βρίσκεται κοντά στο στενό πέρασμα στον δυτικό λοβό της Νότιας Μινέρβα. Μέσα στη λιμνοθάλασσα της Νότιας Μινέρβα βρίσκονται πολυάριθμες γιγάντιες αχιβάδες. Οι δύτες στη Μινέρβα πρέπει να είναι πλήρως αυτάρκεις, με τον δικό τους συμπιεστή, και επίσης πρέπει να γνωρίζουν ότι η πλησιέστερη βοήθεια βρίσκεται μετά από ένα πολυήμερο ταξίδι με σκάφος στην Τόνγκα. Λόγω της κάθετης πτώσης και της διαύγειας των νερών, οι δύτες πρέπει να ελέγχουν προσεχτικά το βάθος στο οποίο βρίσκονται.
Γεωγραφία
Οι 2 Κοραλλιογενείς Ύφαλοι απέχουν μεταξύ τους 32 χμ. Αποτελούν τα υπολείμματα από 2 βυθισμένες ατόλλες και είναι ορατοί μόνον στην άμπωτη της παλίρροιας όταν και φτάνουν τα 90 εκατοστά ύψος πάνω από το επίπεδο θαλάσσης, έχουν αμμώδεις πυθμένες βάθους περίπου 20 μέτρων και κεφαλές κοραλλιών που φτάνουν κοντά στην επιφάνεια. Η Νότια Μινέρβα (Τελέκι-Τοκελάου) έχει σχήμα σαν ξαπλωμένο 8 και αποτελείται από 2 κύκλους, τον Ανατολικό και τον Δυτικό ύφαλο, με διάμετρο 5 χμ ο καθένας και ένα πέρασμα προς τη λιμνοθάλασσα. Η Νότια Μινέρβα βρίσκεται στις γεωγραφικές συντεταγμένες -23.93333°N, -179.13333°W. Η Βόρεια Μινέρβα (Τελέκι-Τόνγκα) είναι επίσης κυκλική με διάμετρο 5,5 χμ και ένα στενό πέρασμα προς τη λιμνοθάλασσα. Ένας Σιδερένιος πυργίσκος και ένας φάρος εκτός λειτουργίας είχαν κατασκευαστεί από το Αμερικανικό Πολεμικό Ναυτικό κατά τον Β' Παγκόσμιο Πόλεμο. Η Βόρεια Μινέρβα βρίσκεται στις γεωγραφικές συντεταγμένες -23.63333°N, -178.91667°W. Στον σιδερένιο πυργίσκο του βόρειου υφάλου και σε ένα ξύλινο ιστό στο σημείο που ενώνονται τα δύο τμήματα του νότιου υφάλου έχουν τοποθετηθεί ανακλαστήρες ραντάρ για την ασφαλέστερη ναυσιπλοΐα στην περιοχή.
Κατηγορία:Τόνγκα Κατηγορία:Ύφαλοι
Survival (τραγούδι, Eminem)
To "Survival" είναι ένα τραγούδι από τον Αμερικανό τραγουδιστή Eminem από το όγδοο άλμπουμ του, The Marshall Mathers LP 2, με συμμετοχή στα φωνητικά του ρεφρέν από τον Liz Rodrigues των The New Royales. Το τραγούδι βγήκε στις 14 Αυγούστου 2013 για να προωθήσει το multiplayer trailer για το βιντεοπαιχνίδι Call of Duty: Ghosts.
Κυκλοφορία
Μετά την κυκλοφορία του multiplayer video, ο Eminem κυκλοφόρησε ένα βίντεο ανακοινώνοντας στους θαυμαστές του πως το νέο άλμπουμ θα κυκλοφορήσει σύντομα μες στο φθινόπωρο, και ότι ένα νέο μουσικό βίντεο ερχόταν σύντομα. Επιπλέον, ανακοινώθηκε ακόμη ότι το τραγούδι θα εμφανιστεί μέσα στο παιχνίδι, όπως και το "Won't Back Down" εμφανίστηκε στο Call of Duty: Black Ops. Αυτή είναι η τρίτη φορά που ένα τραγούδι του Eminem χρησιμοποιήθηκε για να προωθήσει κάποιο παιχνίδι της σειράς Call of Duty, με το "'Till I Collapse" να έχει χρησιμοποιηθεί στο τρέιλερ του Call of Duty: Modern Warfare 2, και το "Won't Back Down" στο τρέιλερ του Call of Duty: Black Ops.
Παραπομπές
Κατηγορία:Τραγούδια του Eminem Κατηγορία:Τραγούδια του 2013 Κατηγορία:Singles του 2013 Κατηγορία:Singles της Aftermath Entertainment Κατηγορία:Singles της Shady Records Κατηγορία:Singles της Interscope Records
Ο πόλεμος των άστρων (ελληνική τηλεοπτική σειρά)
Ο Πόλεμος Των Άστρων είναι ο τίτλος μιας ελληνικής κωμικής τηλεοπτικής σειράς αυτοτελών επεισοδίων που προβλήθηκε από τους τηλεοπτικούς δέκτες του ANT1 τις σεζόν 2009-2011. Αφηγητής και παρουσιαστής της σειράς είναι ο αστρολόγος Γιώργος Πανόπουλος, ο οποίος παρουσιάζει την εξέλιξη της κάθε ιστορίας. Το σενάριο της σειράς υπέγραψε ο Κώστας Βαζάκας, ενώ τη σκηνοθεσία ανέλαβαν ο Σπύρος Ρασιδάκης και ο Χρήστος Δήμας.
Η σειρά έχει ως θέμα την αστρολογία και τη συνύπαρξη δύο ή και περισσοτέρων ζωδίων σε κάθε επεισόδιο, καθώς και τις μεταξύ τους ερωτικές σχέσεις. Ο πρώτος κύκλος ολοκληρώθηκε σε 18 επεισόδια, και λόγω της μεγάλης δημοτικότητας η σειρά ανανεώθηκε για δεύτερη σεζόν. Εξαιτίας όμως των οικονομικών δυσχερειών του σταθμού, η παραγωγή κατάφερε να ετοιμάσει μόλις μία ακόμα ιστορία δύο επεισοδίων. Η σειρά αποτελείται συνολικά από 10 ιστορίες που ολοκληρώνονται μέσα σε δύο επεισόδια. Σε κάθε επεισόδιο συμμετέχουν διαφορετικοί πρωταγωνιστές η Ελισάβετ Κωνσταντινίδου, η Μαρία Λεκάκη, ο Γεράσιμος Σκιαδαρέσης, ο Θοδωρής Αθερίδης, η Τζένη Μπότση, ο Ορέστης Τζιόβας, ο Αποστόλης Τότσικας, η Ζέτα Μακρυπούλια, η Κατερίνα Τσάβαλου, η Πατρίτσια Μίλικ Περιστέρη, η Σμαράγδα Καρύδη και πολλοί άλλοι.
Πλοκή
Πως θα κατακτήσετε έναν Κριό; Πόσο μέλλον έχει η σχέση σας με μια Παρθένο; Τι θα πάθετε αν ένας Σκορπιός σας βάλει στο μάτι; Τα ζώδια ζωντανεύουν και πρωταγωνιστούν στη μοναδική... αστρολογική κωμωδία της ελληνικής τηλεόρασης. Φλερτάρουν μεταξύ τους, κάνουν σεξ, ερωτεύονται, εκνευρίζονται, παρεξηγούνται, καβγαδίζουν, κάνουν απιστίες, εκδικούνται.
Παράλληλα, ο αστρολόγος Γιώργος Πανόπουλος με εγκυρότητα αλλά και χιούμορ σχολιάζει, εξηγεί και προβλέπει τις εξελίξεις. Και εμείς μαθαίνουμε τι λένε τα άστρα για τη σχέση μας, και τι μπορεί να πάθουμε στα καλά καθούμενα αν μπλέξουμε με λάθος ζώδιο...
Παραπομπές
Κατηγορία:Τηλεοπτικές σειρές ΑΝΤ1 Κατηγορία:Ελληνικές κωμικές τηλεοπτικές σειρές
Γιώργος Βαλταδώρος
Ο Γιώργος Βαλταδώρος υπήρξε Έλληνας ζωγράφος και διηγηματογράφος.
Εξωτερικοί σύνδεσμοι
Κατηγορία:Έλληνες ζωγράφοι Κατηγορία:Έλληνες διηγηματογράφοι
We Have Arrived
Το We Have Arrived είναι το πρώτο άλμπουμ του αμερικανικού thrash metal συγκροτήματος Dark Angel, το οποίο κυκλοφόρησε σε μορφή βινυλίου το Νοέμβριο του 1984 μέσω της δισκογραφικής εταιρείας "Azra Records" και επανεκδόθηκε σε μορφή CD τον Ιούνιο του 2008 από τη "Axe Killer".
Το συγκεκριμένο άλμπουμ αποτέλεσε έναν από τους πρώτους δίσκους του μουσικού ιδιώματος Thrash Metal, θεωρούμενο ως ένα ακατέργαστο διαμάντι από τους κριτικούς, αφού η παραγωγή του είναι μέτρια και οι Dark Angel δεν είχαν ακόμη πάρει την τελική τους μορφή, η οποία περιελάμβανε τον Τζην Χόγκλαν στα τύμπανα.
Το τραγούδι "Merciless Death" διασκευάστηκε από τους ίδιους στον επόμενο δίσκο τους, "Darkness Descends".
Τραγούδια
1. We Have Arrived (Doty, Durkin, Meyer, Yahn, Schwarz) - 4:07
2. Merciless Death (Doty, Durkin, Meyer, Yahn, Schwarz) - 4:28
4. Welcome to the Slaughter House (Doty, Durkin, Meyer, Yahn, Schwarz) - 5:23
5. No Tomorrow (Doty, Durkin, Meyer, Yahn, Schwarz) - 6:31
6. Hell's On It's Knees (Doty, Durkin, Meyer, Yahn, Schwarz) - 4:14
7. Vendetta (Doty, Durkin, Meyer, Yahn, Schwarz) - 4:14
Τα μέλη του συγκροτήματος
Το "We Have Arrived" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Dark Angel Κατηγορία:Άλμπουμ του 1984
RT (τηλεοπτικό δίκτυο)
Το RT παρουσιάζει όλο το εικοσιτετράωρο δελτία ειδήσεων, ντοκιμαντέρ, talk shows και συζητήσεις, καθώς και αθλητικά και πολιτιστικά προγράμματα από τη Ρωσία και όλο τον κόσμο, με στόχο την ξένη αγορά ειδήσεων. Το σήμα του δικτύου εκπέμπεται από 22 δορυφόρους και πάνω από 230 φορείς, το οποίο επιτρέπει σε 630 εκατομμύρια ανθρώπους να παρακολουθήσουν το κανάλι σε περισσότερες από 100 χώρες. To RT America είναι διαθέσιμο σε 85 εκατομμύρια ανθρώπους στις ΗΠΑ. Το 2011 ήταν το δεύτερο σε τηλεθέαση ξένο κανάλι ειδήσεων στις ΗΠΑ μετά το BBC World News.
Εξωτερικοί σύνδεσμοι
Κατηγορία:Δορυφορικοί τηλεοπτικοί σταθμοί Κατηγορία:Μέσα Μαζικής Ενημέρωσης στη Ρωσία Κατηγορία:Τηλεοπτικοί σταθμοί στην Ολλανδία Κατηγορία:Κρατικοί ραδιοτηλεοπτικοί σταθμοί
Let It Be (τραγούδι)
Αναφορές
Κατηγορία:Τραγούδια του 1970 Κατηγορία:Τραγούδια των The Beatles Κατηγορία:Singles του 1970 Κατηγορία:Singles του 1987 Κατηγορία:Singles του 2010 Κατηγορία:Singles της Apple Records Κατηγορία:Νούμερο 1 singles στα Billboard Hot 100
Στάθης Σταυρόπουλος
Ο '''Στάθης Δ. Σταυρόπουλος, γνωστότερος ως «Στάθης'''» (1955, Πύργος Ηλείας ) είναι βραβευμένος Έλληνας γελοιογράφος, κειμενογράφος, ραδιοφωνικός παραγωγός και δημοσιογράφος. Σπούδασε Πολιτικές και Οικονομικές Επιστήμες και σκηνοθεσία κινηματογράφου. Έχει συνεργαστεί με πολλές εφημερίδες (Ριζοσπάστης, Τα Νέα, Ελευθεροτυπία, Real News, Πρώτη, Παρόν, Ποντίκι, σε κάποιες εκ των οποίων διατηρούσε και καθημερινές στήλες-σελίδες υπό τους τίτλους Ναυτίλος, Πράβντα, Υποβρύχιο κ.α.), ιστοσελίδες (enikos.gr) και περιοδικά (ξεκινώντας το 1981 από τον Οδηγητή της ΚΝΕ, Αντί, Μετρό, 4 Τροχοί, Επίκαιρα κ.α.), δημοσιεύοντας κυρίως πολιτικές γελοιογραφίες. Τη γραμμή του χαρακτηρίζει η διάθεση να αποδώσει με σατιρικό συχνά τρόπο, διάφορα γνωμικά ή γλωσσικά ιδιώματα. Έχει εκδώσει πολλά άλμπουμ με σχέδιά του, πήρε μέρος σε πολλές εκθέσεις, ενώ έχει, επίσης, ασχοληθεί με τα κινούμενα σχέδια και τη διαφήμιση (αφίσες, λογοτεχνικά έργα κλπ). Εργάσθηκε και στους ραδιοφωνικούς σταθμούς 902 Αριστερά στα FM, 9,84, ΣΚΑΙ, Real Fm κ.α. Βραβεύτηκε στην Ελλάδα και στο εξωτερικό. Έχει αποκτήσει δύο γιους, ενώ τα τελευταία χρόνια ασχολείται με τη φύση, ως καλλιεργητής.
Παραπομπές
Κατηγορία:Έλληνες γελοιογράφοι Κατηγορία:Έλληνες δημοσιογράφοι Κατηγορία:Έλληνες ραδιοφωνικοί παραγωγοί
Βραβεία Σεζάρ του 1976
Τα 1α βραβεία Σεζάρ απονεμήθηκαν σε τελετή στο Παλαί ντε Κονγκρέ στο Παρίσι στις 3 Απριλίου 1976. Την παρουσίασή τους έκανε η Ακαδημία Τεχνών και Τεχνικών του Κινηματογράφου (Académie des Arts et Techniques du Cinéma). Με τα βραβεία τιμήθηκαν οι καλύτερες δημιουργίες του γαλλικού κινηματογράφου του έτους 1975. Πρόεδρος στην τελετή ήταν ο Ζαν Γκαμπέν και παρουσιαστής ο Πιερ Τσερνιά. Η ταινία Le Vieux Fusil κέρδισε στην κατηγορία καλύτερης ταινίας.
Νικητές και υποψήφιοι
Οι νικητές παρουσιάζονται με έντονους χαρακτήρες.
Εξωτερικοί σύνδεσμοι
1976
Οικία Χρονάκη
Η οικία Χρονάκη είναι αριστοκρατικό σπίτι χτισμένο επί εποχής Τουρκοκρατίας στο Ηράκλειο Κρήτης (τότε Χάνδακας), του οποίου ο τελευταίος ιδιοκτήτης ήταν ο τότε πρόεδρος του δημοτικού συμβουλίου της πόλης Γιάννης Χρονάκης, το 1975, και το οποίο ανακαινίστηκε από την τεχνική υπηρεσία του δήμου Ηρακλείου, κατόπιν απολλοτρίωσής του. Το παραδοσιακό αρχοντικό κτίστηκε μετά τον μεγάλο σεισμό του 1856. Άνοιξε τις πύλες του στο κοινό το 1991 και έκτοτε φιλοξενεί διάφορα αντικείμενα τα οποία αποτελούν έργα τέχνης. Ο δρόμος στον οποίο βρίσκεται, πήρε το όνομα του Γιάννη Χρονάκη, και συναντάμε αυτό το διατηρητέο στον αριθμό 26 αυτής της οδού. Φιλοξενεί παραδοσιακά έπιπλα, χάρτες και γκραβούρες του 17-18ου αιώνα, συλλογή καρτ ποστάλ και αντίγραφα των ιεροδικαστικών κωδίκων του Τουρκικού αρχείου Ηρακλείου.
Πηγές
2.   Οικία Χρονάκη, https://www.cretanbeaches.com/el/%CF%80%CF%8C%CE%BB%CE%B5%CE%B9%CF%82-%CF%84%CE%B7%CF%82-%CE%BA%CF%81%CE%AE%CF%84%CE%B7%CF%82/%CF%80%CF%8C%CE%BB%CE%B7-%CE%B7%CF%81%CE%B1%CE%BA%CE%BB%CE%B5%CE%AF%CE%BF%CF%85/%CE%B9%CF%83%CF%84%CE%BF%CF%81%CE%B9%CE%BA%CE%AC-%CE%BC%CE%BD%CE%B7%CE%BC%CE%B5%CE%AF%CE%B1-%CE%B7%CF%81%CE%B1%CE%BA%CE%BB%CE%B5%CE%AF%CE%BF%CF%85/%CE%BF%CE%B9%CE%BA%CE%AF%CE%B1-%CF%87%CF%81%CE%BF%CE%BD%CE%AC%CE%BA%CE%B7-%CE%AE-%CE%BA%CE%BF%CE%BD%CE%AC%CE%BA%CE%B9-%CF%81%CE%B1%CF%83%CE%AF%CF%87-%CE%BC%CF%80%CE%AD%CE%B7-%CE%B1%CF%83%CF%80%CF%81%CE%B1%CE%B4%CE%AC%CE%BA%CE%B7
4.   O Γιάννης Χρονάκης και η συμβολή του στο Ηράκλειο, https://www.neakriti.gr/article/kriti/irakleio/1541252/1975-i-istoriki-sunedriasi-pou-evale-ta-themelia-tou-politistikou/
5.   Οικία Χρονάκη (Από Βικελαία Δημοτική βιβλιοθήκη), https://www.heraklion.gr/vikelaia/photo/photo-xronaki.html
Παραπομπές, δείτε τα λήμματα που έχω συμπεριλάβει
1.   ↑ «Σεισμός στη Ρόδο (1856)».
Κατηγορία:Κτίρια και κατασκευές στο Ηράκλειο
Κωνσταντίνος Α΄ της Ελλάδας
Ο Κωνσταντίνος Α΄ (Αθήνα, 2 Αυγούστου 1868 - Παλέρμο 11 Ιανουαρίου 1923) ήταν βασιλιάς της Ελλάδας από το 1913 έως το 1917 και από το 1920 έως το 1922. Το όνομά του είναι συνδεδεμένο με κρίσιμες περιόδους της σύγχρονης ελληνικής ιστορίας όπως ο Ελληνοτουρκικός Πόλεμος (1897), οι επιτυχείς Βαλκανικοί πόλεμοι, ο Εθνικός Διχασμός, και τέλος η Μικρασιατική Εκστρατεία και η Μικρασιατική Καταστροφή.